
DĖL LIETUVOS RESPUBLIKOS VYRIAUSYBĖS 2004 M. GRUODŽIO 24 D. NUTARIMO NR. 1656 „DĖL NEDARBO SOCIALINIO DRAUDIMO IŠMOKŲ NUOSTATŲ IR DALINIO DARBO IŠMOKŲ NUOSTATŲ PATVIRTINIMO“ PAKEITIMO

 Nr. 
Vilnius

Lietuvos Respublikos Vyriausybė nutaria:
Pakeisti Nedarbo socialinio draudimo išmokų nuostatus, patvirtintus Lietuvos Respublikos Vyriausybės 2004 m. gruodžio 24 d. nutarimu Nr. 1656 „Dėl Nedarbo socialinio draudimo išmokų nuostatų ir Dalinio darbo išmokų nuostatų patvirtinimo“:
1. Pakeisti 12 punktą ir jį išdėstyti taip:
„12. Fondo valdybos teritorinis skyrius sprendimus dėl nedarbo draudimo išmokų skyrimo (neskyrimo) priima ne vėliau kaip per 10 darbo dienų nuo duomenų, kurių reikia teisei į nedarbo draudimo išmoką, jos dydžiui nustatyti ar išsaugoti, gavimo dienos, o Įstatymo 6 straipsnio 2–ir 4 dalyse nurodytais atvejais – ne vėliau kaip per 10 darbo dienų nuo aplinkybių, nurodytų atitinkamai Įstatymo 6 straipsnio 2–ar 4 dalyse dalyje, atsiradimo dienos.“
2. Pakeisti 15 punktą ir jį išdėstyti taip:
	„15. Įstatymo 6 straipsnio 2– ir 4 dalyse nurodytiems bedarbiams nedarbo draudimo išmoka pradedama mokėti nuo kitos dienos po to, kai išnyksta atitinkamai Įstatymo 6 straipsnio 2– ar 4 dalyse dalyje nustatytos aplinkybės. Bedarbiams, gaunantiems ligos išmoką dėl laikinojo nedarbingumo, atsiradusio jiems dirbant, kai bedarbio statusas buvo sustabdytas ar panaikintas, nedarbo draudimo išmoka mokama Įstatymo 13 straipsnio 1 dalyje nustatyta tvarka.“
3. Pakeisti 19 punktą ir jį išdėstyti taip:
[bookmark: _GoBack]„19. Sprendimą dėl nedarbo draudimo išmokos mokėjimo sustabdymo, atnaujinimo, nutraukimo ar pratęsimo Fondo valdybos teritorinis skyrius priima ne vėliau kaip per 10 darbo dienų nuo duomenų ir (ar) dokumentų, nurodančių pasikeitusias aplinkybes, gavimo dienos. Sprendimą dėl nedarbo draudimo išmokos skyrimo pakartotinai Fondo valdybos teritorinis skyrius priima ne vėliau kaip per 10 darbo dienų nuo aplinkybių, nurodytų Įstatymo 10 straipsnyje, atsiradimo dienos.“

